Întrebat despre transferul lui Kylian Mbappe la Real Madrid, Eduardo Camavinga a răspuns fără ezitare
Aflat la finalul contractului cu PSG, Kylian Mbappe a anunțat că nu își va prelungi înțelegerea cu gruparea de pe Parc des Princes.
După cinci sezoane petrecute la campioana din Ligue 1, Kylian Mbappe a decis să plece de la PSG, șansele cele mai mari sunt să semneze cu Real Madrid, grupare care și-l dorește de mai mulți ani.
Înaintea duelului din UEFA Champions League, dintre RB Leipzig și Real Madrid, Eduardo Camavinga a fost întrebat despre posibila mutare a lui Kylian Mbappe pe Santiago Bernabeu.
"Vreți să vă spun adevărul? Nu am vorbit deloc cu el, este jucătorul lui PSG și nu știu ce va face în sezonul viitor", a declarat francezul.
Nasser Al-Khelaifi, deranjat de hotărârea lui Kylian Mbappe
Publicația franceză L'Equipe dezvăluie că oficialul parizienilor consideră plecarea lui Kylian Mbappe un eșec.
"Nu îi spui nu lui Nasser Al-Khelaifi sau Qatarului. De obicei, când vor ceva, obțin. Refuzul lui Mbappe este văzut ca un afront, o trădare", a declarat o sursă, potrivit sursei citate.
Programul din vara lui 2024, o problemă pentru Real Madrid
Între 14 iunie și 14 iulie, startul francez va fi prezent la EURO 2024, cu echipa națională. Competiția este transmisă în exclusivitate pe PRO TV, PRO ARENA și VOYO.
După turneul final, vor începe Jocurile Olimpice, în perioada 24 iulie - 11 august, acolo unde naționala Franței este calificată din postura de țară organizatoarea.
Publicația L'Equipe a anunțat că cei de la Federație intenționează să-i convoace pe Kylian Mbappe, Antoine Griezmann și Raphael Varane, atacantul francez declarând în nenumărate rânduri că și-ar dori să participe la Olimpiadă.
"Toți știu că am visat mereu să evoluez la Jocurile Olimpice. Nu depinde doar de mine, dar sper să se întâmple", a spus Kylian Mbappe.
În aceste condiții, prezența fotbalistului la turneul din America, dar și în debutul sezonului competițional se află sub semnul întrebării.
Urmăriți SPORT.RO și pe Google News